**HPD „LIPA“ SESVETE **

**Trg Dragutina Domjanića 6/II**

**10360 Sesvete**

**www.hpdlipa.hr**

**info@hpdlipa.hr**

**Sesvete, 17. 03. 2016.**

 **Gorska sekcija HPD „LIPA“ vas poziva na dvodnevni izlet**

**VISOČICA - JUŽNI VELEBIT**

**Subota – Nedjelja 09. – 10.04.2016.**

Visočica je lijepi istaknuti vrh nedaleko grada Gospića, nesumnjivo jedan od najljepših pogleda na Liku i okolne vrhove južnog Velebita.

Dio je obilaznice Lički gorski biseri i svakako ju treba posjetiti i po ljeti i po zimi jer su pejzaži očaravajući, stoga ne oklijevajte s prijavama.

**SUBOTA –** polazak iz Zagreba u 06:00 h, na starom mjestu gdje i polaze svi ostali Lipaški izleti,

 parkiralište kod T-Comove zgrade ( Bistrička ulica ), pokraj spomenika poginulim hrvatskim braniteljima.

 Vožnja autoputom prema Gospiću, usputna stajanja po potrebi.

 Planirano vrijeme trajanja puta – cca 3,5 h.

 Uspon na Visočicu.

 Spavanje je u planinarskom domu Rizvanuša.

 **Tura je srednje zahtjevna i predviđeno vrijeme trajanja hodanja je 7-9 sati.**

**NEDJELJA –** Dan je predviđen za kratki i lagani uspon na jedan od

 obližnjih vrhova u Baškim Oštarijama ( prema dogovoru ).

 Povratak u Zagreb u večernjim satima.

 **PRIJEVOZ -** Ide se osobnim automobilima. U slučaju većeg broj prijavljenih koristiti ćemo kombi.

 **OPREMA -** Klasična planinarska oprema za srednje teške ture: gojzerice, planinarske čarape,

lagane planinarske hlače, slojevito obućene majice, lagana vjetrovka, kapa,

 sunčane naočale, hodački štapovi i prva pomoć.

**HRANA -** Svaki sudionik izleta nosi svoj obrok koji će konzumirati tokom dana.

**CIJENA IZLETA –** Cijena izleta ovisi o broju prijavljenih i o načinu prijevoza i podložna je promijeni, no kako sada

stvari stoje, **trenutna cijena ( bazirano na 4 čovjeka po autu ) iznosi 150,00 kuna.**

 Akontaciju za izlet je potrebno uplatiti do zadnjeg dana roka prijave ( Petak 05.02.2016. )

 Trošak spavanja nije uključen u cijenu, te on iznosi 125,00 kn.

**ROK PRIJAVE –** Najkasnije do petka 04.04.2016. – 23 h.

 **Prijave za izlet isključivo kod organizatora Ante Juričić i Hrvoje Andabak**

 **mail :** **kostulja@mail.com**

**andabak3108@mail.com**

 **ili na tel.**

 **Ante 095 5300 745**

 **Hrvoje 099 754 9331**

****

**OBAVIJESTI I UPUTE SUDIONICIMA IZLETA**

Sudionik izleta je svojom prijavom za sudjelovanjem na izletu potvrdio:

1) da je upoznat sa svim detaljima izleta, da je zdrav i da nema kronične bolesti koje nije

prijavio vodiču izleta, te da je psihofizički spreman za napore na izletu,

2) da će slušati sve u dobroj namjeri izrečene upute vodiča na terenu, te da svojim

djelovanjem neće ugrožavati druge sudionike izleta.

Zbog premalog broja prijavljenih sudionika izleta s plaćenom akontacijom prijevoza, izlet se

može otkazati odmah po zaključenju liste sudionika izleta. Uplaćeni novac sudionicima izleta

se vraća. Ostavlja se mogućnost vodiču izleta da s prijavljenim sudionicima izleta dogovori

drugo prijevozno sredstvo (manji autobus, kombi, osobni automobili ... ) te korigira cijenu

prijevoza ako je potrebno.

Zbog nepovoljnih vremenskih uvjeta na terenu, izlet se može otkazati najkasnije 12 sati

prije polaska na izlet. Organizator je dužan o otkazivanju izleta odmah obavijestiti sve

sudionike izleta. Uplaćeni novac sudionicima izleta se vraća.

Sudionik izleta može otkazati sudjelovanje na izletu do 5 (pet) dana prije polaska na izlet s

mogućnošću povrata uplaćenog novca. Ako se izlet otkazuje zadnja 4 (četiri) dana prije

polaska na izlet, povrat uplaćenog novca nije moguć. Sudionik izleta može za sebe pronaći

zamjenu i o tome obavijestiti vodiča/organizatora izleta.

Vodič prije polaska na izlet provjerava opremu sudionika izleta; ako netko nema opremu u

skladu s zahtjevima iz najave izleta, vodič je dužan takvoj osobi zabraniti sudjelovanje na

izletu. Uplaćeni novac se ne vraća.

Vodič prije polaska na izlet provjerava zdravstveno i psihofizičko stanje sudionika izleta; ako

ustanovi da netko od prijavljenih sudionika neće moći izdržati napore predviđenog puta

može takvoj osobi zabraniti sudjelovanje na izletu. Uplaćeni novac se ne vraća.

Zbog iznenada pogoršanih vremenskih uvjeta na terenu vodič ima pravo promijeniti smjer

kretanja i krajnje odrediše, odnosno može prekinuti odvijanje izleta.

Zbog problema sa zdravstvenim stanjem pojedinih sudionika izleta vodič donosi optimalne

odluke: određuje sudionike izleta koji će se pobrinuti za ugroženog člana, odnosno, u

krajnjoj nuždi, prekida izlet.

Sudionik izleta mora biti član Hrvatskog planinarskog saveza s plaćenom članarinom za

tekuću godinu. Člansku iskaznicu mora imati sa sobom za vrijeme izleta.

(napisano prema odredbama Pravilnika o organiziranju i vođenju izleta HPD LIPA SESVETE)